ལྡུམ་ནག་དོམ་མཁྲིས་ནི་སྔོ་སྨན་རྐང་སྡོང་ཕྲ་ལ་རིང་བའི་རྩེར་མེ་ཏོག་སྔོན་པོ་མང་དུ་སྤུངས་ནས་འཆར་བ་ཞིག་སྟེ།འཁྲུངས་དཔེར།སྔོ་སྨན་དོམ་མཁྲིས་ཞེས་བྱ་ནི།སྲིབ་མོའི་ས་ནག་སྤང་ལས་སྐྱེ།ལོ་མ་སྔོན་པོ་སྤུ་ཅན་མཐུགརྩ་བ་ཆུང་ལ་སྡོང་བུ་རིང༌།མེ་ཏོག་སྔོན་པོ་སྤུངས་ནས་སྐྱེ།རོ་ནི་ཁ་ལ་མངར་བའི་ཚུལ།ནུས་པས་རྨ་གསོ་ཤའུ་སྐྱེད།ཁྲག་གཅོད་རྨ་ཡི་ཚད་པ་གསོད།ཅེས་འབྱུང༌།ཤེལ་ཕྲེང་ལས།ལྡུམ་ནག་དོམ་མཁྲིས་རྨ་གསོ་རྩ་ཁ་འཛིན།ཞེས་དང༌།འགའ་ཞིག་འདི་བ་ཤ་ཀ་བྱེད་པ་འཁྲུལ་ལོ།ཞེས་གསུངས།དེ་ལྟར་འདི་ལ་ཟུར་ལུགས་རྒྱུན་འཛིན་རྣམས་ཀྱིས་ལྡུམ་ནག་དོམ་མཁྲིས་ལ་ངོས་འཛིན་ཀྱང་བྱང་ལུགས་ཀྱིས་བ་ཤ་ཀར་ངོས་འཛིན་པས་དབུས་ཀྱི་སྨན་པ་རྣམས་ཀྱིས་ལྡུམ་ནག་དོམ་མཁྲིས་གཏོང་སྲོལ་ཡོད།